Innocentius, servus servorum Dei, dilecto filio abbati monasterii S. Martini Eduensis salutem et apostolicam benedictionem. Paci et tranquillitati tue ac monasterii tui paterna volentes in posterum sollicitudine providere, auctoritate tibi presentium indulgemus ut ad provisionem alicujus compelli per litteras apostolicas minime valeas nisi littere ipse plenam fecerint de hac indulgentia mentionem. Nulli ergo hominum, etc. Datum Lugduni XIV kal. januarii, pontificatus nostri anno III.